Fundur í Rótarýklúbbi Hafnarfjarðar þann 12. nóvember 2020 kl. 12.15

Þetta er fundur nr. 11 á starfsárinu og 3574 frá stofnun.

Þriggja mínútna erindi er í höndum Guðmunar Helga Víglundssonar.

Fyrirlesari dagsins er Erla S. Ragnarsdóttir skólameistari Flensborgarskólans.

Sigríður Kristín forseti setti fund, sem er rafrænn Zoomfundur. Afmæli til næsta fundar á Skúli Valtýsson.

Þriggja mínútna erindi Guðmundar fjallaði um hreyfingu og útiveru. Hann sagði frá því að hægt væri að útvíkka hreyfingu með ýmsum ráðum, t.d. með því að plokka o.fl. Á vef landlæknis er að finna allt sem kemur að hreyfingu og þar er hægt að fá góðar hugmyndir. Guðmundur ásamt Jóni Auðunni félaga okkar í langa göngutúra snemma á morgnana og nefndi nokkrar leiðir sem þeir ganga reglulega. Hann sagði fáa á ferli á þessum tíma dags og hvatti alla til að stunda hreyfingu á þessum covid tímum.

Erla S. Ragnarsdóttir fyrirlesari dagsins er starfandi skólameistari Flensborgarskólans. Hún er menntaður sagnfræðingur og stjórnmálafræðingur ásamt því að vera menntuð í stjórnun og var í námi í Þýskalandi 2015.

Erla hefur búið í Hafnarfirði frá árinu 1997.

Flensborarskólinn er 138 ára skóli. Erla segir skólann hafa sett fram nýja stefnu sem byrjað var að móta árið 2016 og lauk þeirri vinnu í haust. Stefnan var síðan gefin út bæði rafrænt og á pappír. Flensborg er Heilsueflandi framhaldsskóli. Hann hefur gefið út 10 myndbönd sem hafa farið í sýningu eitt af öðru.

Í því ástandi sem nú er vegna covid19 eru allir nemendur í fjarnámi. Í Flensborg er fjölbreytt skólasamfélag. Hún benti félögum á að skoða heimasíðu skólans til að fræðast enn frekar um starfið. Auk hefðbundinna sviða; raungreina, félagsfræði, viðskipta- og hagfræði, opinni braut þá státar skólinn sig að auki á íþróttaafrekssviði.

Þá geta nemendur fengið ýmislegt félagslíf úti í samfélaginu, íþróttir og fleira metið til eininga. Þá er einnig í skólanum braut fyrir hægfara nemendur. Þá er boðið upp á að grunnskólanemendur geti samhliða grunnskólanámi tekið einingar við skólann, sem geta flýtt fyrir þeim sem nemur allt að einni önn,.

Í skólanum eru um 800 nemendur. Miklar hömlur eru á skólastarfinu að völdum covid. Skólinn þarf því að vera mjög lausnamiðaður. Nú mega ekki ver mena 50 til 100 nemendur í hverju hólfi. Þrátt fyrir þetta er góður taktur í skólastarfinu.

Að sögn Erlu er námsárangur mjög góður í skólanum eins og fjá má á vef skólans. Þrátt fyrir alla þessa erfiðleika virðist nemendum líða vel í ástandinu þrátt fyrir álagið sem fylgir ástandinu. Þeir hafa þó áhyggjur af stöðu sinni en skólinn reynir að fremsta megni að veita þeim styrk, enda býr skólinn yfir öflugu stuðningskerfi með námsráðgjafa og sálfræðiþjónustu í fararbroddi.

Að þessu loknu svaðaði Erla fyrirspurnum.

Fundi slitið kl. 13.15

Fundargerð ritaði Sigurður Björgvinsson